Immunosupressioon

Immunosupressiooniks (ka immunodepressiooniks) nimetatakse paljude loomade kehas toimuvaid normaalseid ja ka ebanormaalseid protsesse ja mehhanisme, mille tulemusel surutakse alla lümfoid(-immuun)süsteemi ja selle osade immuunvastus.

Imetajatel
Inimestel

Inimestel (nagu teistelgi imetajatel) reguleerib normaalset immuunvastust ja immunosupressiooni lümfoid(-immuun)süsteem.

Lümfisüsteemi osad võivad normaalse füsioloogiaga organismides omada teistele lümfisüsteemi osadele immunosupressiivset toimet.

Immunosupressiooni võivad põhjustada mitmed kaasasündinud haiguslikud seisundid, viirused, bakterid, alatoitumus, ravimid, alkohol, haigused, rasedus ja kosmoselennudJenine K. Sanzari, Ana L. Romero-Weaver, Gabrielle James, Gabriel Krigsfeld, Liyong Lin, Eric S. Diffenderfer, Ann R. Kennedy, Leukocyte Activity Is Altered in a Ground Based Murine Model of Microgravity and Proton Radiation Exposure, 14. August 2013, DOI: 10.1371/journal.pone.0071757, veebiversioon (vaadatud 08.07.2014) (inglise keeles) jpm.

Pikemaajaline ebanormaalne immunosupressioon võib põhjustada immuunpuudulikkust.

 Loomulik immunosupressioon 

Loomulik immunosupressioon toimub organismis naistel näiteks raseduse ajal (progesteroon) ja mõlemast soost inimestel loomuliku vanaduse ajal.

 Hormoonid 

Loomulike immunosupressoritena toimivad ka looduslikud neerupealise koore hormoonid (stressihormoonid e glükokortikoidid) ja androgeenid (näiteks testosteroon) ka naissuguhormoonid (näiteks östrogeenid).

 Endorfiinid 

Uuemad endorfiinide uuringute tulemused näitavad, et nende metabolism on üsna suure tähtsusega ka lümfoid(-immuun)süsteemi regulatsioonil ja suhtlemisel teiste elundisüsteemidega. Endorfiinid evivad ringluses (ka vastavate ensüümide toimel) immunomoduleerivat toimet – immunosupressiooni.Miller BC, Thiele D, Hersh LB, Cottam GL., A secreted peptidase involved in T cell beta-endorphin metabolism. Lühikokkuvõte, Immunopharmacology. märts 1996;31(2-3):151-61., veebiversioon (vaadatud 25.09.2014)(inglise keeles)

 Ultraviolettkiirguse toime 

Päikesest lähtuv ultraviolettkiirgus käivitab kehas immunosupressiooni – käitudes immunosupressandina.Schwarz T., Mechanisms of UV-induced immunosuppression. Lühikokkuvõte., Keio J Med. 2005 Dec;54(4):165-71., veebiversioon (vaadatud 05.07.2014) (inglise keeles)

 Viiruste immunosupressiivne toime

Üldiselt arvatakse, et viirused stimuleerivad, vastavalt viiruse spetsiifilistele antigeenidele, immuunvastust. Erandiks peetakse viirusi, kelle osakesed nakatavad kas lümfisüsteemi rakke või surmavad neid, aga ka viiruse leviku ja paljunemise tagajärjel tekkivaid immuunsüsteemi talitlushäireid ja immunosupressiivseid toimeid.Neal Nathanson et al., Viral Pathogenesis and Immunity, 2. trükk, Academic Press, lk 99, 2007, Google'i raamatu veebiversioon (vaadatud 05.07.2014) (inglise keeles)

Immunosupressiooni kutsuvad esile sellised viirused nagu leetriviirusJane E. Libbey ja Robert S. Fujinami., Chapter 19 Virus-induced Immunosuppression, toimetajad Brogden KA ja Guthmiller JM, Polymicrobial Diseases., Washington (DC): ASM Press; 2002., veebiversioon (vaadatud 08.07.2014) (inglise keeles) (leetrid), marutõve viirus (marutõbi), HI-viirus (AIDS), Ebola viirus (Ebola viirushaigus) jpt.Brian H. Harcourt, Anthony Sanchez, ja Margaret K. Offermann, Ebola Virus Selectively Inhibits Responses to Interferons, but Not to Interleukin-1β, in Endothelial Cells. Lühikokkuvõte, J. Virol.,  Aprill 1999, 73. köide, nr 4, lk 3491-3496, veebiversioon (vaadatud 05.07.2014) (inglise keeles)

Gripiviiruste (gripp) immunosupressiivne toime võib avalduda sekundaarsete haiguste näol.

 Bakterite immunosupressiivne toime

Immunosupressiooni kutsuvad esile ka mitmed bakterid, nii näiteks eritab Helicobacter pylori VacA nimelist valku, mis kutsub esile paikse immunosupressiooni.

 Immuunpuudulikkuse tulemusel 

Pikaajaline immunosupressioon võib kaasa aidata pahaloomuliste kasvajate levimisele ja vähi väljakujunemisele – arvatakse, et metastaseerumine on seotud vähirakkude poolt vabastatavate immunosupressiivsete faktoritega.

Meditsiinis
 Immunosupressioon ravi tulemusel 

Teatud haiguslike seisundite korral, näiteks autoimmuunhaiguste, elundi siirdamise jms korral, kasutatakse immunosupressante, inhibeerimaks keha kaasasündinud immuunkaitselist tegevust.

 Immunosupressandid (ravimid) 

Erinevate ravimite immunosupressiivne määr (ka mõjutatavad komponendid) võib suuresti erineda. 
Tsüklosporiinide manustamine muudab patsiendid vastuvõtlikuks infektsioonide suhtes, mida põhjustavad mitmed patogeenid: bakterid, parasiidid, viirused ja teised oportunistlikud patogeenid mis võivad osutuda letaalseks, samuti suureneb pahaloomuliste kasvajate, sh lümfoomide, naha ja teiste kasvajate tekkerisk.RAVIMI OMADUSTE KOKKUVÕTE, INN. Ciclosporinum, veebiversioon (vaadatud 05.07.2014)
Tsütostaatikum

 Ravimindutseeritud immunosupressioon 
glükokortikoididNikhil Singh, Michael J. Rieder, M Jane Tucker, Mechanism of glycokorticoid-mediated anti-inflammatory and immunosupressive action, Paediatric and Perinatal Drug Therapy, 2004; 6 (2), veebiversioon (vaadatud 05.07.2014) (inglise keeles);
kortikosteroid.

Ravimindutseeritud immunosupressiooni põhjustavad ka mitmed lümfiga (ringlevad ja toimivad) ringlevad ravimid, nagu lämmastikoksiidi süntaasi inhibiitorid, statiinidFrançois Mach, Immunosuppressive effects of statins. Lühikokkuvõte, Atherosclerosis Supplements, 3. köide, nr 1, Mai 2002, lk 17–20, veebiversioon (vaadatud 05.07.2014) (inglise keeles), mitmed viirusvastased ained jt.

 Onkoteraaapia 

Vähiravi, olenevalt kasvajavormist, rakendatud meetoditest ja ravimitest võib põhjustada erineva raskusastmega immunosupressiooni.

 Vaata ka 
 IL-10

 Viited 

 Kirjandus 
 IMMUNOMODULATING THERAPIES FOR NEUROMUSCULAR DISORDERS, veebiversioon (vaadatud 05.07.2014) (inglise keeles)
 Agnes E. Coutinho and Karen E. Chapman, The anti-inflammatory and immunosuppressive effects of glucocorticoids, recent developments and mechanistic insights, Mol Cell Endocrinol. 15. märts, 2011; 335(1): 2–13., doi: 10.1016/j.mce.2010.04.005, veebiversioon (vaadatud 05.07.2014) (inglise keeles)
 HOMO SAPIENS DISEASES - LYMPHOPROLIFERATIVE DISORDERS (LPD), veebiversioon (vaadatud 06.07.2014) (inglise keeles)

Kategooria:Füsioloogia
Kategooria:Immunoloogia
Kategooria:Lümfisüsteem